DEUTER Reisetasche RELAY 40, granite black-DEU-35531-4700
DEUTER Reisetasche RELAY 40, granite black
Größe: 32 / 60 / 25 (H x B x T) cm
DEUTER Reisetasche RELAY 40, emerald granite
CARINTHIA HIG 3.0 G-LOFT JACKET, OLIVE
DEUTER ZIP WALLET, black Brugtragedie: Ma hardloop Roydon se laaste wedloop | Netwerk24
Deur Marietie Louw-Carstens 21 Februarie 2019 16:01
’n Laaste wedloop vir “haar Roydon”.
Sharlene Olckers (heel links) neem Dinsdag namens haar seun, Roydon, deel aan ’n wedloop in die Germiston-stadion. Foto: Facebook
Dit is wat Roydon Olckers (17), ’n matriekleerling wat dood is in die brugramp by die Hoërskool Driehoek in Vanderbijlpark, se ma, Sharlene, Dinsdagmiddag aangespoor het om aan ’n atletiekbyeenkoms namens haar seun deel te neem.
“My Roydon was so ’n dierbare kind en het so hard geoefen en alles vir hierdie jaar gegee,” sê Sharlene.
Roydon is een van die vier kinders wat dood is toe ’n loopbrug, wat twee geboue by die skool verbind, op 1 Februarie ineengestort het – 22 leerlinge het ernstige beserings opgedoen.
Roydon het altyd aan die 1 500 m en die 3 000 m deelgeneem.
Sharlene het Dinsdagmiddag in die Germiston-stadion met ’n interhoër-atletiekbyeenkoms saam met haar seun se atletiekvriende ’n 400 m-wedloop gehardloop.
“Dit is iets wat swaar op my hart gelê het en toe ek klaar gehardloop het, het ek ’n verligting gevoel.”
Al die ondersteuners op die paviljoen en leerlinge aan ander skole het opgestaan en hande geklap terwyl Sharlene, in Roydon se atletiekklere, om die baan gehardloop het.
Voor die atletiekbyeenkoms begin het, is ’n brief voorgelees wat Sharlene geskryf het.
Roydon Olckers (17) is dood in die brugramp by die Hoërskool Driehoek in Vanderbijlpark. Foto: Facebook
Dit is iets wat swaar op my hart gelê het en toe ek klaar gehardloop het, het ek ’n verligting gevoel.
“My liefste Roydon. Vandag hardloop ek jou laaste wedloop en sommer ook vir Marli, Jandré en Magnus (die ander drie kinders wat dood is) en al die kinders wat seergekry het.”
Marli Currie (14) en Jandré Steyn (13) is Vrydag drie weke gelede dood. Magnus Nagel (16) is twee dae ná die tragedie aan veelvuldige beserings in ’n hospitaal in Alberton dood.
In die brief vra Sharlene mense om nader aan God te leef en elke dag Sy liefde met mekaar te deel. “Moenie net een dag uitsonder om te sê ek is lief vir jou of om ’n drukkie te gee nie, doen dit elke dag.”
Sharlene sê die gemeenskap van Vanderbijlpark is baie diep geraak deur die tragedie.
'n Brief van die Hoërskool Driehoek aan almal wat hulle ondersteun. Foto: Verskaf
“Ek het ook gehardloop vir al die ouers wat steeds op hul knieë in hospitale is en elke dag bid dat hulle kinders uiteindelik oukei sal wees.”
Sharlene sê Roydon se jonger broer, Vincent (13), ’n gr. 8-leerling, is terug by die skool en leerlinge ontvang deurlopend berading ná die tragedie.
Klik hier om na die video te kyk.
Intussen het dokters begin om die verdowing van Cheverné Duvenhage (13), ’n gr. 8-leerling, te verminder, waar sy steeds in die waakeenheid van die Netcare Unie-hospitaal in Alberton is.
Sy het veral ernstige skade aan haar maag opgedoen en dokters sal plastiese chirurgie moet doen om die wond toe te maak.
Vanessa Slabbert (18), ’n gr. 12-leerling, se ma, Lizelle, sê dit gaan elke dag beter met haar dogter.
“Die trageabuis is verwyder en sy is uit isolasie. Dit voel of ek kan sing en dans van dankbaarheid oor hoe goed dit met ons kind gaan.”
Clari Botes (18), ’n gr. 12-leerling, word nog in die Netcare Milpark-hospitaal in Johannesburg behandel. Volgens haar ma, Ankia, vorder sy goed met haar rehabilitasie.
Meer oor: Roydon Olckers | Brugtragedie
Seun red – en sterf
Brugtragedie: 2 slagoffers wéér geopereer
Driehoek-hoof sê elke dag moet ’n omgeedag wees